Οι τρίτες **προεδρικές εκλογές στην Πούντλαντ** (από τη σύστασή της το 1998) διεξήχθησαν στις 8 Ιανουαρίου 2014 στην Γκαρόβε, τη διοικητική πρωτεύουσα της αυτόνομης περιοχής της βορειοανατολικής Σομαλίας. Των εκλογών προηγήθηκε η εκλογή ενός νέου Προέδρου και Αντιπροέδρου του Κοινοβουλίου στις 4 Ιανουαρίου 2014 από το Κοινοβούλιο της περιοχής (τα μέλη του ορκίστηκαν την 1η Ιανουαρίου 2014), που απαρτίζεται από 66 έδρες. Οι υποψήφιοι ήταν αξιωματούχοι από την τρέχουσα κυβέρνηση της Πούντλαντ, πρώην υπουργοί της κυβέρνησης και ονομαστοί τοπικοί επιχειρηματίες. Νικητής των εκλογών αναδείχθηκε ο πρώην πρωθυπουργός της Σομαλίας Αμπντιγουελί Μοχάμεντ Αλί , που επικράτησε οριακά του μέχρι τότε προέδρου, Αμπντιραχμάν Μοχάμαντ Φαρόλε. Ταυτόχρονα, το Κοινοβούλιο εξέλεξε ως αντιπρόεδρο τον Αμπντιχακίμ Αμπντουλαχί Χατζί Ομάρ στη θέση του Αμπντισαμάντ Αλί Σάιρ.

Διαδικασία
----------

Στις 15 Ιουνίου 2009 η κυβέρνηση της Πούντλαντ ενέκρινε ένα νέο σχέδιο Συντάγματος για την περιφέρεια, σε ένα σημαντικό βήμα για την καθιέρωση ενός πολυκομματικού συστήματος για πρώτη φορά στην ιστορία της περιοχής.

Στις 15 Απριλίου 2012 η κυβέρνηση της Πούντλαντ εγκαινίασε μια συντακτική συνέλευση, οι εργασίες της οποίας διήρκεσαν 4 ημέρες. Με τον τρόπο αυτό τέθηκε σε ισχύ το νέο Σύνταγμα. Με βάση εκείνο, ιδρύθηκαν πολιτικά κόμματα.

Στις 4 Ιανουαρίου 2014, οι 66 νέοι βουλευτές (που ορκίστηκαν την 1η Ιανουαρίου του 2014) εξέλεξαν νέο πρόεδρο του Κοινοβουλίου τον Σαΐντ Χασάν Σάιρ.

Στις 8 Ιανουαρίου 2014 άρχισε η ψηφοφορία για την εκλογή νέου προέδρου και αντιπροέδρου, με τις κάλπες να ανοίγουν στις 9 π.μ. τοπική ώρα. Νικητές στις εκλογές για πρόεδρο και αντιπρόεδρο αναδείχθηκαν οι υποψήφιοι που συγκέντρωσαν τα 2/3 των ψήφων από τους βουλευτές. Στον πρώτο γύρο της ψηφοφορίας προκρίθηκαν οι 3 από τους συνολικά 11 υποψηφίους για το αξίωμα του προέδρου. Στον τρίτο γύρο αναμετρήθηκαν οι Φαρόλε και Αλί. Τελικός νικητής με το οριακό 33 - 32 αναδείχθηκε ο Αμπντιγουελί Μοχάμεντ Αλί, ο οποίος ανέλαβε 5ος πρόεδρος της Πούντλαντ.

Παράλληλα, το Κοινοβούλιο εξέλεξε ως νέο αντιπρόεδρο τον Αμπντιχακίμ Αμπντουλαχί Χατζί Ομάρ.

Προεδρική εκλογή
----------------

| Υποψήφιος | 1ος γύρος | 2ος γύρος | 3ος γύρος |
| --- | --- | --- | --- |
| Αμπντιγουελί Μοχάμεντ Αλί | 13 | 18 | 33 |
| Αμπντιραχμάν Μοχάμαντ Φαρόλε | 27 | 31 | 32 |
| Αλί Χατζί Βαρσαμέ | 12 | 16 | – |
| Αλί Αμπντί Αβάρε | 3 | – | – |
| Σάιρ Χατζί Φαράχ | 4 | – | – |
| Αλί Αμπντουλκαντίρ Γιουσούφ | 0 | – | – |
| Αμπντιγουελί Μαάλιν Γκουρέι | 0 | – | – |
| Αμπντουλαχί Σαΐντ Σαμάτερ | 1 | – | – |
| Μοχάμαντ Αμπντουραχμάν Ούκε | 0 | – | – |
| Αμπντί Γιουσούφ Γιέι | 0 | – | – |
| Μοχάμεντ Αμπντί Νούουρ | 6 | – | – |
| **Σύνολο** | 66 | 65 | 65 |
| Πηγή: Horseed Media |

Αντιδράσεις
-----------

Λίγο μετά την ανακοίνωση του αποτελέσματος, ο πρόεδρος της Σομαλίας Χασάν Σεΐχ Μοχάμουντ συνεχάρη τον Αλί για τη νίκη του, δείχνοντας ότι ανυπομονούσε να συνεργαστούν. Ο Μοχάμουντ περιέγραψε την Πούντλαντ ως ένα μοντέλο δημοκρατίας για την υπόλοιπη Σομαλία και ευχαρίστησε τον απερχόμενο πρόεδρο Φαρόλε για την επιτυχημένη του προεδρία. Ο πρωθυπουργός Αμπντιγουελί Σεΐχ Αχμέντ συνεχάρη επίσης τον Αλί και έκανε λόγο για μια μεγάλη ημέρα για τη Σομαλία.

Με τη σειρά του συνεχάρη τον νεοεκλεγέντα πρόεδρο ο αντιπρόσωπος των Ηνωμένων Εθνών στη Σομαλία, Νίκολας Κέι. Additionally, Η ΕΕ χαρακτήρισε τις εκλογές ως μια θετική εξέλιξη για τον εκδημοκρατισμό της Σομαλίας, κάνοντας κάλεσμα για εθνική συμφιλίωση. Από την πλευρά τους, οι ΗΠΑ καλωσόρισαν την εκλογή του νέου προέδρου.

Παραπομπές
----------

1. ↑  «President Farole – the Pride of Puntland». Garowe Online. 12 Μαΐου 2010. Αρχειοθετήθηκε από το πρωτότυπο στις 21 Ιουνίου 2010. Ανακτήθηκε στις 30 Δεκεμβρίου 2010.
2. ↑  «Somalia: Puntland constitutional convention opens in Garowe». *Garowe Online*. Αρχειοθετήθηκε από το πρωτότυπο στις 2013-12-03.. Ανακτήθηκε στις 2012-04-19.
3. ↑  «Somalia: Former Cabinet minister elected as new Puntland Parliament Speaker». *Garowe Online*. 2014-01-04. Αρχειοθετήθηκε από το πρωτότυπο στις 2014-01-06.. Ανακτήθηκε στις 2014-01-05.
4. ↑  «SOMALIA: Puntland State of Somalia to elect new leader today». *Raxanreeb*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
5. ↑  «Somalia: Parliament elects Dr. Abdiweli Gaas as new Puntland President». *Garowe Online*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
6. ↑  «SOMALIA: Former Somalia PM contests outgoing Farole on the third round of Puntland election race». *Raxanreeb*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
7. ↑  «SOMALIA: Former PM Abdiweli Ali Gas wins in the Puntland Presidential Elections». *Raxanreeb*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
8. ↑  «Cabdixakiin Cabdullaahi Camey oo loo doortey Madaxweyne kuxigeenka Puntland». *Horseed Media*. 8 -1-2014. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
9. ↑  «SOMALIA: President Hassan congratulates Abdiweli Mohammed Ali Gaas for his election as Puntland President». *Raxanreeb*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
10. ↑  «Somalia: Prime Minister congratulates Abdiweli Mohammed Ali Gaas on his election as President of Puntland State». *Horseed Media*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
11. ↑  «SOMALIA: UN Envoy to Somalia congratulates new Puntland President». *Raxanreeb*. 2014-01-08. Αρχειοθετήθηκε από το πρωτότυπο στις 2014-01-08.. Ανακτήθηκε στις 2014-01-08.
12. ↑  «US Welcomes the new President of Puntland (Press Reales)». *US Embassy*. 2014-01-09. Αρχειοθετήθηκε από το πρωτότυπο στις 2014-01-09.. Ανακτήθηκε στις 2014-01-09.